**Individuel læringsplan**

For: Praktikant Anna Pedersen (AP)

Ansat hos: Medie og medie (MM)

Farvekoder:

Grøn: Opnået

Gul: Delvist opnået

Rød: Ikke i mål

**Praktikantens mål for hele praktikperioden** (12 mdr./18 mdr.)

*Her skrives praktikantens overordnede faglige og personlige mål for hele praktiktiden*.

APs overordnede faglige mål for praktiktiden er at blive dygtig i processen frem til et færdigt journalistisk produkt. Hun vil gerne blive dygtig til at finde den gode historie, lære at vinkle den skarpt og formidle den, så den er vedkommende og forståelig for målgruppen/modtageren. Både inden for nyheds- og aktualitetsstof, men også i arbejdet med længere formater - f.eks. reportage.

AP vil i sin praktiktid meget gerne beskæftige sig med reportage-grebet. Både fordi hun personligt synes, at det er fedt at lave, men også fordi, det er et format, hun synes bidrager til at gøre journalistikken mere levende – blandt andet i nyhedsformidlingen.

AP har et håb om at lave en Reportage-baggrund, hvor hun er med i processen fra idé til det færdige produkt. Og hvis muligt, meget gerne hendes egen idé og ved at bruge sig selv som ”reporter”.

AP vil gerne arbejde med andre genrer, som f.eks. kulturstof, noget med lytterinddragelse. Alt efter hvad der er muligt og giver mening læringsmæssigt.

APs mål med praktikken at føle sig sikker i de arbejdsopgaver, hun kaster mig over. At hun efter sin praktiktid stoler på, at de journalistiske valg, hun vælger at tage, er de rigtige.

**MÅL de næste tre måneder:**

• Højest prioriterede mål – de mål, praktikanten helst skal nå.

* blive god til at producere nyheder til morgenprogrammet. Målet er, at AP kommer til at føle mig sikker i vinkling/udformning og at eksekvere en nyhed, så den passer til formatet.
* arbejde effektivt og hurtigt med de historier, AP enten får stukket i hånden eller selv kommer til bordet med.
* ofte har idéer med på notesblokken til redaktionsmøderne, der bliver taget godt imod.
* have godt styr på Burli, Hindenburg og andre programmer, som er relevante i arbejdsgangen.

• Sekundære mål – de mål, praktikanter bør nå.

* prøve kræfter med reportage i det omfang, som det er muligt. AP håber, at hun i løbet af de næste tre måneder lærer at gøre brug af reportage som en del af nyhedsformidlingen.

• Andre mål – de mål, praktikanten kan nå.

* spille ind med forslag til kollegers idéer på redaktionsmøderne
* spørge kolleger til råds inden interviews med svære kilder

**Hvem har ansvaret for, at målene nås?**

Praktikanten selv har et ansvar, men organisationen skal tilbyde hjælp i form af feedback, sparring og coaching, når det er nødvendigt. Helt konkret skal praktikantvejlederen sikre, at praktikanten får systematisk feedback jævnligt og at der bliver fulgt op på læringsplanen.

**Hvad vil praktikanten selv gøre for at nå disse mål?**

Jeg vil række ud efter hjælp fra både min redaktør og de journalister omkring mig. Jeg vil derfor spørge en gang for meget end en gang for lidt. Jeg vil også huske at gøre min redaktør opmærksom på de ting, der eventuelt nager mig undervejs. Og fortælle hvad jeg godt kunne tænke mig at prøve kræfter med i arbejdet med nyheder på Morgenfladen.

Jeg vil gøre min praktikantvejleder opmærksom på de ting, jeg godt kunne tænke mig at prøve kræfter med i min praktiktid. Mere specifikt de redaktioner/programmer, det er muligt at komme til at arbejde på som praktikant.

**Hvordan understøtter organisationen opfyldelsen af disse mål?**

Praktikstedet MM understøtter ved at have en ordning, hvor praktikanten kommer rundt på forskellige redaktioner og lærer de forskellige arbejdsgange og får tildelt ansvar og opgaver, som passer til praktikantens niveau på det givne tidspunkt. Det aftales løbende.

AP har desuden en praktikantvejleder, som står for at holde snor i mål, udvikling og læring. Det er også vejlederen, der – sammen med cheferne på de forskellige redaktioner - står for at planlægge praktikantens forløb. Vejlederen arrangerer en læringsdag hver måned, hvor feedback er et fast punkt. MM har på de fleste redaktioner også en mentorordning, der sikrer, at praktikanten dagligt får sparring og coaching. På meget små redaktioner, fx dem som kun består af en vært, er det vejlederen og værten, der samarbejder om at agere mentor.

**Hvem er de primære hjælpere i denne proces? Det kan være eksterne eller interne personer, der kan hjælpe praktikanten, for at målet kan nås.**

De primære hjælpere er praktikantvejlederen, mentorerne og redaktørerne.

**Hvem – praktikanten, konkrete kolleger eller andre i organisationen – har ansvar for hvad?**

Praktikanten, praktikantvejlederen og chefen med praktikantansvar har et fælles ansvar for at følge op på mål, læring og trivsel og herigennem sikre, at det går den rigtige vej. Praktikantvejlederen har det formelle ansvar for at planen følges og der er et læringsfokus under praktikken.

**Feedback**

**Hvor meget feedback kan praktikanten forvente undervejs på, om målene nås, og om arbejdet er godt nok?**

Hver måned mødes praktikanter og praktikantvejleder til en læringsdag. Her er det en fast del af dagsordenen, at vi ser på læringsplaner og mål, og får en dialog om, hvordan det går, og hvor der skal sættes ekstra ind.

**Hvilke andre sparringspartnere og rådgivere, interne og eksterne, kan stå til rådighed for praktikanten?**

I princippet kan praktikanten få sparring fra alle på MM. Vi lægger stor vægt på at uddanne vores praktikanter godt og bredt, og gør undervejs i forløbet praktikanten opmærksom på, at det er fordelagtigt for ham/hende løbende at opsøge sparring fra sine kolleger. På læringsdagene møder vi ofte dygtige mediefolk fra andre organisationer. Her er det også muligt at indgå i faglige diskussioner og derved lære en masse.

**Opfølgning**

Læringsplanen indeholder også en plan for, hvornår praktikanten og praktikantvejlederen mødes igen for at drøfte læringsplanen.

**Hvornår er næste møde om denne plan?**

I uge 14 eller 15, dato fastsættes senere. En måned efter opstart mødes vejleder med praktikanten for at tage en snak om, hvordan han er landet og kommet i gang.

**Hvad skal der ske til dette møde?**

Planen gennemgås og vi taler status. Vi sætter nye 3mdr. Mål.

**Hvem skal forberede hvad?**

AP skal forberede kort oplæg om, hvad han har lært siden sidst og sætte læringen i direkte relation til målene.

**Hvem deltager i mødet?**

Oskar, praktikantvejler og chef med praktikansvar.

**Læringsdage**

Planen indeholder også information om den/de kommende læringsdage:

**Dato for næste læringsdag**

26/2 - og som udgangspunkt vil de ligge sidste fredag i hver måned (på nær juli, hvor der ingen er grundet ferie).

**Indhold på næste læringsdag**

Fokus på kilder og etik.

Til sidst underskriver praktikant og vejleder planen, som dermed er bindende.

Xxxxx. - yyyyy

Kilde: http://praktikantvejleder.dk/skabelon-for-individuel-uddannelsesplan

Læs mere om processen: http://praktikantvejleder.dk/hvordan-tilrettelaegges-processen